Schweiz truer med elbils-forbud i vinterperioden

Schweiz kan meget vel blive en af de første lande, der indfører et elbils-forbud i vinterperioden. Ifølge en artikel i avisen The Telegraph har embedsmænd i landet udarbejdet et forslag, der vil begrænse strømforbruget for at forhindre strømafbrydelser.

Schweiz er stærkt afhængig af vandkraft for at opfylde sine energibehov; omkring 60 procent af landets strøm kommer fra vandkraft. Produktionen aftager dog i vintermånederne. Landet importerer også elektricitet fra nabolandene Frankrig og Tyskland, som begge nu står over for en energikrise ligesom resten af ​​Europa på grund af Ukraine-krigen.

Schweiz forbereder sig altså på et muligt blackout. I henhold til forslaget planlægger landet at begrænse energiforbruget i bygninger og kan endda forbyde koncerter, teaterforestillinger og sportsbegivenheder.

Hvis situationen forværres, ønsker Schweiz at begrænse brugen af ​​elektriske køretøjer til kun nødvendige ture. Der er altså ikke tale om et decideret elbils-forbud. Blot at køre i dem. Præcis som der var bilfrie søndage herhjemme under oliekrisen i 1973.

Ud over det, involverer den schweiziske strømplan også foranstaltninger som at forbyde kryptovaluta-minedrift samt at slukke for rulletrapper.

Schweiz truer med elbils-forbud i vinterperioden